《慈鸟》
宋代·连文凤

步出东南林，哑哑闻哀音。
哀音不堪闻，而有所哺心。
子母谁无情，尔情抑何深。
昔人称尔孝，鸟中之曾参。
人於物最灵，奈何不如禽。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。